**līgums Nr. 1**

**(par traktortehnikas piegādi)**

Rēzeknes novada Rikavā 2015.gada 31.martā

**Rēzeknes novada pašvaldības Rikavas pagasta pārvalde**, reģistrācijas Nr. 90000048650, vadītāja Andreja Tārauda personā, kurš rīkojas uz Nolikuma pamata, turpmāk – **Pircējs**, no vienas puses, un **Latvijas-Baltkrievijas kopuzņēmums Sabiedrība ar ierobežotu atbildību „M.T.Z.-SERVISS”**, reģistrācijas Nr. *40003182758* valdes loceklisVasilijs Zagoruiko personā, kurš(-a) rīkojas uz statūta pamata, turpmāk – **Pārdevējs**, no otras puses, abas kopā un katra atsevišķi turpmāk arī **Puses** vai **Puse**, pamatojoties uz atklāta konkursa „Riteņtraktora un inventāra iegāde Rēzeknes novada pašvaldības Rikavas pagasta komunālās saimniecības vajadzībām” (identifikācijas Nr. RPP 2015/1), turpmāk – **Iepirkums**,rezultātiem, noslēdz šādu līgumu, turpmāk – **Līgums**:

1. Līguma priekšmets

* 1. Pārdevējs pārdod, piegādā un nodod Pircējam jaunu traktoru – **\_Belarus-1221.4** (vienu) ar aprīkojumu( Sniega lāpsta, pļaujmašīna, grants (smilts) kaisītājs), atbilstoši tehniskajai specifikācijai (Līguma pielikums Nr.1) un tehniskajam piedāvājumam Iepirkumā (Līguma pielikums Nr.2), turpmāk – **Prece**, bet Pircējs pieņem un apmaksā Preci, saskaņā ar Līguma noteikumiem.
  2. Pēc Pircēja pilnvarojuma Pārdevējs uz sava rēķina veic Preces reģistrāciju Valts tehniskās uzraudzības inspekcijā (turpmāk – VTUI) un ar to saistīto nodevu nomaksāšanu.

2. LĪGUMA SUMMA UN Norēķinu kārtība

* 1. Preces cena, saskaņā ar piedāvājumu Iepirkumā, sastāda EUR 58608,00 (piecdesmit astoņi tūkstoši seši simti astoņi euro 00 centi), turpmāk – **Līguma summa**.
  2. Pircējs veic samaksu pēc Preces piegādes un pieņemšanas – nodošanas akta parakstīšanas, pārskaitot Līguma summu uz Pārdevēja norādīto bankas kontu 10 (desmit) darba dienu laikā no Pārdevēja rēķina saņemšanas un aizņēmuma saņemšanas no Valsts kases.
  3. Pārdevējs izraksta un iesniedz Pircējam rēķinu, kurā norāda Pārdevēja rekvizītus, Pircēja rekvizītus, Preci (marka, modelis, skaits), summu (skaitļos un vārdiem).
  4. Par samaksas dienu tiek uzskatīta diena, kad Pircējs veicis pārskaitījumu uz Pārdevējanorādīto bankas norēķinu kontu.
  5. Līguma summā ir iekļautas visas izmaksas, kas saistītas ar Līguma izpildi.

3. preču piegāde, nodošana un pieņemšana

3.1. Pārdevējs piegādā Preci šādā uz adresi: Jaunības iela 15, Rikava, Rikavas pagasts,Rēzeknes novads pēc iespējas īsākā laika periodā, bet ne vēlāk kā 2 (divu) mēnešu laikā no Līguma noslēgšanas dienas. Konkrētu piegādes laiku Pārdevējs iepriekš saskaņo ar Pircēju.

3.2. Pārdevējs nodod, un Pircējs pieņem Preci, parakstot pieņemšanas – nodošanas aktu, turpmāk – **Akts**, (Līguma pielikums Nr.3). Vienlaicīgi ar Preces nodošanu Pārdevējs iesniedz ar Preces kvalitāti un ar normatīvajos aktos noteiktajā kartībā veikto reģistrāciju saistītos dokumentus un ekspluatācijas instrukciju.

3.3. Pirms Akta parakstīšanas Pircējs pārbauda Preces atbilstību Līguma noteikumiem un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Atteikumā parakstīt Aktu Pircējs norāda konstatētās nepilnības. Pārdevējs novērš nepilnības par saviem līdzekļiem Pušu noteiktajā termiņā.

3.4. Ja Puses nevar vienoties par Preces atbilstību Līguma noteikumiem, tās pieaicina neatkarīgu ekspertu atzinuma sniegšanai.

3.5. Risks par Preces saglabāšanu pāriet uz Pircēju no Akta parakstīšanas brīža.

4. PUŠU TIESĪBAS UN PIENĀKUMI

4.1. Pircējatiesības:

4.1.1. pārbaudīt Preces atbilstību Tehniskajā specifikācijā noteiktajām prasībām;

4.1.2. pārbaudīt Preces dokumentācijas atbilstību;

4.1.3. ja Preceikonstatētas nepilnības, sastādīt aktu, kurā norādītas konstatētās nepilnības un termiņš to novēršanai;

4.1.4. pieņemot Preci,pieaicināt neatkarīgus ekspertus;

4.1.5. nepieņemt Preci*,* ja tā neatbilst Līguma noteikumiem;

4.1.6. pieprasīt informāciju par Līguma izpildes gaitu.

* 1. Pircējapienākumi:

4.2.1. pieņemt Preci, ja tā piegādāta saskaņā ar Līguma noteikumiem;

4.2.2. veikt maksājumu Līgumānoteiktajā kārtībā.

* 1. Pārdevējatiesības: saņemt samaksu par Preci, kas ir piegādāta saskaņā ar Līguma noteikumiem.
  2. Pārdevējapienākumi:

4.4.1. saskaņā ar normatīvo aktu prasībām veikt Preces nodošanu Pircējam;

4.4.2. samaksāt normatīvajos aktos noteiktos nodokļus un nodevas par Preci;

4.4.3. veikt Preces reģistrāciju VTUI uz Pircēja vārda un segt ar to saistītās izmaksas;

4.4.4. veikt Preces pirmreizējo tehnisko apskati un segt ar to saistītās izmaksas;

4.4.5. sniegt Pircējampatiesu un pilnīgu informāciju par Preces kvalitāti, drošumu un tehniskās ekspluatācijas noteikumiem;

4.4.6. Līgumaprasībām neatbilstošas Precespiegādes gadījumā apmainīt to pret jaunu, Līguma prasībām atbilstošu Preci;

4.4.7. nodrošināt Preces garantiju vismaz viena gada laikā no Preces piegādes dienas.

5. PUŠU aTBILDĪBa

5.1. Ja Pārdevējsnepiegādā Preci saskaņā ar Līguma 3.1.punktu, tas maksā Pircējam līgumsodu 0,1% apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas.

* 1. Ja Pārdevējs vienpusēji atsakās no Līguma izpildes vai Pircējs izbeidz Līgumu Pārdevēja vainas dēļ, tad Pārdevējs maksā Pircējam līgumsodu 10% (desmit procentu) apmērā no Līguma summas un sedz zaudējumus, kas radušies Pircējam saistībā ar Līguma izbeigšanu.
  2. Par Līgumā noteiktā maksājuma nokavējumu Pircējs maksā Pārdēvējam līgumsodu 0,1% apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas.
  3. Līgumsoda samaksa neatbrīvo Puses no saistību izpildes.

6. PRECES KVALITĀTE

6.1. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Tehniskajai specifikācijai un normatīvajos aktos noteiktām prasībām attiecībā uz Preces kvalitāti.

7. NEPĀRVARAMA VARA

7.1. Ja kāda no Pusēm nepilda savas līgumsaistības nepārvaramas varas apstākļu dēļ, tā ir atbrīvojama no atbildības par Līguma neizpildi vai Līguma nepienācīgu izpildi.

7.2. Par nepārvaramas varas apstākļiem atzīstami jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt vai pienācīgi izpildīt līgumsaistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem.

7.3. Par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) dienu laikā no šo apstākļu iestāšanās (rakstisks paziņojums), bet dokumenti vai citi pierādījumi, kas nepārprotami norāda uz nepārvaramas varas apstākļiem, iesniedzami otrai Pusei ne vēlāk kā 14 (četrpadsmit) dienu laikā no rakstiska paziņojuma nosūtīšanas vai nodošanas dienas.

7.4. Ja Puse nav ievērojusi Līguma 7.3.punktā noteikto paziņojuma un pierādījumu iesniegšanas kārtību, tā nevar atsaukties uz nepārvaramas varas apstākļiem.

8. Līguma termiņš un tā izbeigšana

8.1. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

8.2. Pircējam ir tiesības ar vienpusēju paziņojumu izbeigt Līgumu, ja:

* + 1. ir stājies spēkā tiesas spriedums par Pārdevēja atzīšanu par maksātnespējīgu;
    2. Pārdevējs kavē līgumsaistību izpildi vairāk par 20 (divdesmit) darba dienām.
  1. Līguma 8.2.punktā noteiktajos gadījumos Līgums uzskatāms par izbeigtu 7.(septītajā) dienā pēc Pircēja paziņojuma par atkāpšanos (ierakstīta vēstule) izsūtīšanas dienas.
  2. Līgumsvar tikt izbeigts pirms Līguma darbības termiņa beigām, Pusēm savstarpēji rakstveidā vienojoties.

9. CITI NOTEIKUMI

9.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, Pusēm vienojoties. Ja Puses nevar vienoties par strīda atrisināšanu, strīds tiek izskatīts tiesā Latvijas Republikas normatīvajos aktos noteiktajā kārtībā.

9.2. Līguma nosacījumi var tikt grozīti, Pusēm savstarpēji vienojoties, noformējot Līguma grozījumus vai papildinājumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu. Ir pieļaujami tikai nebūtiski līguma grozījumi.

9.3. Gadījumos, kas nav atrunāti Līgumā, Puses rīkojas saskaņā ar spēkā esošajiem normatīvajiem aktiem.

* 1. Ja kādai no Pusēm tiek mainīti rekvizīti, tostarp, norēķinu konts, tā nekavējoties rakstiski paziņo par to otrai Pusei. Ja Puse neizpilda šī Līguma punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
  2. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību pārņēmējam. Puses brīdina par šādu apstākļu iestāšanos vienu mēnesi iepriekš.
  3. Kontaktpersona no Pircēja puses – pagasta pārvaldes vadītājs Andrejs Tārauds, mob.t.29366271, e-pasts info@rikava.lv.
  4. Kontaktpersona no Pārdevēja puses – valdes locekļa palīgs Aleksejs Korkins, mob.t.29360684.

9.8. Līgums sastādīts latviešu valodā 2 (divos) identiskos eksemplāros, pa vienam eksemplāram katrai Pusei, abiem Līguma eksemplāriem ir vienāds juridisks spēks.

9.9. Līgumam tiek pievienoti šādi pielikumi: pielikums Nr.1 „Tehniskā specifikācija”, pielikums Nr.2 „Tehniskais piedāvājums” un pielikums Nr.3 „Pieņemšanas – nodošanas akts”.

10. PUŠU REKVIZĪTI UN PARAKSTI

PIRCĒJS: **RNP** PĀRDEVĒJS:

**Rikavas pagasta pārvalde Latvijas-Baltkrievijas kopuzņēmums**

**SIA „M.T.Z.-SERVISS”**